als_Latn dik_Latn sag_Latn
Lama: Gjyqtarët e Kushtetueses, me mentalitet primitiv
Deputetja e LDK-së, Alma Lama thotë se vendimi i Kushtetueses është një “paradoks”.
“Para disa kohësh, menjëherë pas krijimit të Qeverisë, u pa që gratë mbetën të papërfaqësueara, unë shkrova një amadament duke futur kuotën gjinore edhe në pushtetin ekzekutiv, i cili mori 56 nënshkrime dhe iu dërgua si kërkesë Gjykatës Kushtetuese”
“Çuditërisht, Kushtetuesja me vendimin e publikuar sot, ka dalë në përfundim se barazia gjinore zvogëlon liritë dhe të drejtat e njeriut. Ky është një paradoks”.
“Kjo ishte një befasi e jashtëzakonshme, sepse kur kërkon barazi nuk kërkon pakësim të lirive dhe të drejtave të njeriut”, tha ajo në emisionin Interaktiv të KTV-së.
Deputetja Lama tha se nuk e kupton pse Gjykata Kushtetuese ka marrë një vendim të tillë. Ajo madje vë në dyshim profesionalizmin e gjyqëtarëve të këtij institucioni.
“Ose me të vërtetë në aspektin profesional janë të padijshëm ose janë shumë të brumosur me mentalitetin primitiv që meshkujt duhet të jenë shumicë”.
“Kemi qeveri me 21 ministri dhe vetëm dy ministre, njëra pa portofol”, tha Lama. (lajmi.net)
als_Latn als_Latn als_Latn als_Latn als_Latn als_Latn als_Latn als_Latn